รัฐบาลไทย-ข่าวทำเนียบรัฐบาล-กระทรวงวัฒนธรรม เชิญชวนพุทธศาสนิกชน รักษาศีล ทำสมาธิ ฟังธรรมะผ่านสื่อออนไลน์  สืบทอดพระพุทธศาสนา ถวายเป็นพุทธบูชา เนื่องในวันวิสาขบูชา ประจำปี ๒๕๖๓
วันพุธที่ 29 เมษายน 2563
กระทรวงวัฒนธรรม เชิญชวนพุทธศาสนิกชน รักษาศีล ทําสมาธิ ฟังธรรมะผ่านสื่อออนไลน์  สืบทอดพระพุทธศาสนา ถวายเป็นพุทธบูชา เนื่องในวันวิสาขบูชา ประจําปี ๒๕๖๓
กระทรวงวัฒนธรรม เชิญชวนพุทธศาสนิกชน รักษาศีล ทําสมาธิ ฟังธรรมะผ่านสื่อออนไลน์ สืบทอดพระพุทธศาสนา ถวายเป็นพุทธบูชา เนื่องในวันวิสาขบูชา ประจําปี ๒๕๖๓
กระทรวงวัฒนธรรม เชิญชวนพุทธศาสนิกชน รักษาศีล ทําสมาธิ ฟังธรรมะผ่านสื่อออนไลน์
สืบทอดพระพุทธศาสนา ถวายเป็นพุทธบูชา เนื่องในวันวิสาขบูชา ประจําปี ๒๕๖๓
วันที่ 29 เมษายน ๒๕๖๓ กระทรวงวัฒนธรรม โดยกรมการศาสนา จัดพิธีอัญเชิญพระบรมสารีริกธาตุ ประดิษฐาน ณ ศูนย์แสดงนิทรรศการ อาคารวัฒนธรรมวิศิษฏ์ กระทรวงวัฒนธรรม โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานนมัสการพระบรมสารีริกธาตุ และเยี่ยมชมนิทรรศการวันวิสาขบูชาวันสําคัญสากลของโลก พุทธศักราช ๒๕๖๓ พร้อมด้วย นายกฤษศญพงษ์ ศิริ ปลัดกระทรวงวัฒนธรรม ผู้บริหารและเจ้าหน้าที่กระทรวงวัฒนธรรม
ในเวลา ๐๘.๐๐ น. สมเด็จพระวันรัต เจ้าอาวาสวัดบวรนิเวศวิหาร ประธานฝ่ายสงฆ์ จุดธูปเทียนบูชาพระรัตนตรัย กล่าวสัมโมทนียกถา และมอบพระบรมสารีริกธาตุแก่นายกิตติพันธ์ พานสุวรรณ อธิบดีกรมการศาสนา พร้อมด้วยผู้บริหาร และเจ้าหน้าที่กรมการศาสนา เพื่ออัญเชิญพระบรมสารีริกธาตุ จากวัดบวรนิเวศวิหาร มาประดิษฐาน ณ บุษบก ศูนย์แสดงนิทรรศการ อาคารวัฒนธรรมวิศิษฏ์ กระทรวงวัฒนธรรม
รัฐมนตรีว่าการกระทรวงวัฒนธรรม กล่าวว่า เนื่องจากสถานการณ์การระบาดของโรคติดเชื้อไวรัสโคโรนา ๒๐๑๙ (COVID-19) ในปัจจุบัน ส่งผลให้การจัดกิจกรรมส่งเสริมพระพุทธศาสนา เนื่องในเทศกาลวิสาขบูชา พุทธศักราช ๒๕๖๓ ในรูปแบบต่าง ๆ มีข้อจํากัด โดยต้องปฏิบัติตามคําแนะนําของกรมควบคุมโรค กระทรวงสาธารณสุข และคําแนะนําเกี่ยวกับเทศกาล ประเพณีสงกรานต์ ประเพณีต่าง ๆ พิธีทางศาสนาในสถานการณ์โรคติดเชื้อไวรัสโคโรนา ๒๐๑๙ (COVID-19) ของกระทรวงวัฒนธรรม
กระทรวงวัฒนธรรม โดยกรมการศาสนา จึงได้ปรับการดําเนินกิจกรรมส่งเสริมพระพุทธศาสนา เนื่องในเทศกาล
วิสาขบูชา พุทธศักราช ๒๕๖๓ โดยมุ่งเน้นประชาสัมพันธ์และการสร้างการรับรู้ ให้พุทธศาสนิกชน ได้รับทราบถึงความสําคัญของวันวิสาขบูชา ทั้งในส่วนกลาง และส่วนภูมิภาค โดยในส่วนกลาง กรุงเทพมหานคร ได้กําหนดจัดแสดงนิทรรศการ “วันวิสาขบูชา วันสําคัญสากลของโลก พุทธศักราช ๒๕๖๓” ระหว่างวันที่ ๒๗ เมษายน – ๑๕ พฤษภาคม ๒๕๖๓ ณ ศูนย์แสดงนิทรรศการ อาคารวัฒนธรรมวิศิษฏ์ กระทรวงวัฒนธรรม ซึ่งกรมการศาสนา ได้อัญเชิญพระบรมสารีริกธาตุจากวัดบวรนิเวศวิหาร มาประดิษฐานเพื่อให้พุทธศาสนิกชนได้สักการบูชา และมอบใบโพธิ์จากต้นพระศรีมหาโพธิ์ ประเทศอินเดีย นําไปสักการบูชา เพื่อน้อมรําลึกถึงพระสัมมาสัมพุทธเจ้า นําพระธรรมคําสั่งสอนของพระองค์ไปยึดถือปฏิบัติสืบไป ทั้งนี้ มีการเผยแพร่ถ่ายทอดสดพระธรรมเทศนาออนไลน์ผ่านทาง Facebook ของกรมการศาสนา ในวันที่ ๖ พฤษภาคม ๒๕๖๓ (วันวิสาขบูชา) ตั้งแต่เวลา ๐๙.๓๐ น. เป็นต้นไปจากวัดประยุรวงศาวาสและตั้งแต่เวลา ๑๗.๓๐ น. จากวัดสุทัศนเทพวราราม ประกอบด้วย ทําวัตรเย็น แสดงพระธรรมเทศนา และเวียนเทียน (เฉพาะพระภิกษุ) เพื่อส่งเสริมให้พุทธศาสนิกชนฟังธรรมะออนไลน์ รักษาศีล ทําจิตใจให้บริสุทธิ์ ถวายเป็นพุทธบูชา หากพุทธศาสนิกชนมีความประสงค์ไปร่วมกิจกรรม ณ สถานที่จัดกิจกรรม ตามที่รัฐบาลผ่อนผันให้จัดได้โดยต้องปฏิบัติตามมาตรการของกระทรวงสาธารณสุขอย่างเคร่งครัด ทั้งนี้ กระทรวงวัฒนธรรมขอแนะนําสําหรับผู้สูงอายุและเด็ก ไม่ควรเข้าร่วมกิจกรรม ให้พํานัก ณ ที่พักอาศัย ซึ่งสามารถทํากิจกรรมได้ ดังนี้ ๑. รักษาศีล ไม่ว่าร้าย ไม่คิดร้ายต่อผู้อื่น ทําจิตใจของตนเองให้บริสุทธิ์ผ่องใส ๒. ปฏิบัติสมาธิภาวนา เพื่อให้จิตใจสงบร่มเย็น เกิดสติปัญญาในการแก้ปัญหา ๓. ฟังธรรมะผ่านสื่อออนไลน์ อ่านหนังสือธรรมะ น้อมนําหลักธรรมคําสอน ข้อคิดต่าง ๆ ไปถือปฏิบัติ ๔. สวดมนต์ น้อมรําลึกถึงคุณของพระรัตนตรัย เพื่อสืบสานประเพณีวันสําคัญทางพระพุทธศาสนาให้คงอยู่สืบไป และถวายเป็นพุทธบูชา
วันวิสาขบูชาเป็นวันสําคัญทางพระพุทธศาสนา วันสําคัญสากลของโลก เป็นวันมหัศจรรย์ของชาวพุทธ เพราะได้เกิดเหตุการณ์สําคัญที่เกี่ยวเนื่องกับพระพุทธเจ้าถึง ๓ เหตุการณ์ คือ เป็นวันประสูติ ตรัสรู้ และเสด็จดับขันธปรินิพพาน
ซึ่งในปีนี้ ตรงกับวันที่ ๖ พฤษภาคม จึงขอเชิญชวนพุทธศาสนิกชน รักษาศีล ทําสมาธิ ฟังธรรมะผ่านสื่อออนไลน์
สืบทอดพระพุทธศาสนา ถวายเป็นพุทธบูชา เนื่องในวันวิสาขบูชา.
...................................................................